बैडमिंटन का प्रशिक्षण शिविर 28 दिसंबर से
जमशेदपुर। बैडमिंटनएसोसिएशन ऑफ ईस्ट सिंहभूम और बंगाल बैडमिंटन एसोसिएशन के संयुक्त तत्वावधान में मोहन आहूजा इंडोर स्टेडियम में 28 दिसंबर से दो जनवरी तक प्रशिक्षण शिविर लगाया जाएगा। यह जानकारी देते हुए बैडमिंटन एसोसिएशन ऑफ ईस्ट सिंहभूम के अध्यक्ष के. प्रभाकर राव ने बताया कि शिविर में तीस खिलाड़ी प्रशिक्षण लेंगे। उन्होंने कहा कि यह जमशेदपुर के गौरव की बात है कि ओलिंपियन निखिल कानेटकर खिलाड़ियों को प्रशिक्षण देंगे। जमशेदपुर के दस बालक एवं बालिका खिलाड़ी होंगे। बंगाल के 20 बालक और बालिका ट्रेनिंग में हिस्सा लेंगे। प्रभाकर राव ने बताया कि वर्ष 2012 के बाद यह प्रशिक्षण कैंप चालू हुआ है। मोहन आहूजा इंडोर स्टेडियम में आयोजित संवाददाता सम्मेलन में के प्रभाकर राव के अलावा एके साहू, संतोष कुमार सिंह, अनिल कुमार सिंह, राजीव सेनगुप्ता, मिथिलेश पांडे और संजय सिंह भी मौजूद थे।
संवाददाता सम्मेलन को संबोधित करते के. प्रभाकर राव अन्य।
awa_Deva hin_Deva hin_Deva